Diari Oficial de la Generalitat Valenciana


Sumari del DOGV 3937, del 12-02-2001 (2001/875)

ACORD de 21 de desembre de 2000, de la Comissió Territorial d'Urbanisme de València, que fa referència a les modificacions números 10, 11, 12 i 13 del Pla General de Mislata.
------------------------------------------------------------------------------------------------------------------------------------------------------------------------------

### Dades del document

Número de DOGV
:   3937

Data del DOGV
:   12-02-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/875


Data del document
:   21-12-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Mislata
    * pla d'urbanisme

ACORD de 21 de desembre de 2000, de la Comissió Territorial d'Urbanisme de València, que fa referència a les modificacions números 10, 11, 12 i 13 del Pla General de Mislata. [2001/X875]
  
Vist l'expedient tramés per l'Ajuntament de Mislata que fa referència a les modificacions números 10, 11, 12 i 13 del Pla General, i d'acord amb els següents:
  
Antecedents de fet
  
Primer. Les modificacions números 10, 11 i 12 i la modificació número 13 del Pla General es van sotmetre a informació pública per mitjà de sengles acords del ple municipal en les sessions realitzades el 24 de febrer i el 30 de març de 2000. Després del pertinent període d'exposició pública, en el qual no es van presentar al·legacions, van ser aprovades provisionalment pel mateix òrgan el 27 de juliol de 2000.
  
Segon. El projecte consta de memòria justificativa i estudi d'impacte ambiental corresponent a la modificació núm. 11.
  
Tercer. L'objecte de les modificacions puntuals és el següent:
  
Modificació núm. 10
  
Proposa l'establiment d'una reserva dotacional per a usos esportius en sòl no urbanitzable comú de 8.374 m2 de superfície ?junt al Centre d'Educació Secundària i a la zona qualificada de dotacional escolar?, que altera simultàniament la qualificació del sòl implicat, que passaria de sòl no urbanitzable de protecció agrícola a sòl no urbanitzable comú.
  
Modificació núm. 11
  
La seua finalitat és incorporar al pla general una regulació de les transferències d'aprofitament entre sectors i unitats d'execució, en desplegament de l'article 76 de la LRAU, i admetre expressament en el moment de la transferència, la conversió de l'ús residencial en ús terciari ?que generaria una minoració de l'aprofitament residencial en favor del terciari, deficitari en el municipi.
  
Es justifica la necessitat de la modificació, fonamentalment en el dèficit de dotació de zones verdes existent en els sòls residencials situats al sud dels carrers de Sant Antoni i València, la impossibilitat de qualificar sòl per a aquestes dotacions al sud de la població perquè no hi ha sòl disponible i, per tant, en la necessitat d'instrumentar tècniques de gestió que permeta alliberar sòl per a aquests usos en l'àmbit de l'antic polígon T, sense que afecten els drets dels propietaris afectats.
  
Modificació núm. 12
  
Pretén adaptar la classificació del sòl dels polígons no executats als criteris de la LRAU, de manera que serà sòl urbanitzable detallat aquell sòl urbà que haja de sotmetre's al règim de les actuacions integrades, atés que no té els serveis urbanístics o una consolidació superior al 50%.
  
Per a això, es modifica la norma 4.1 relativa a les classes de sòl, distingint el sòl urbanitzable amb ordenació detallada i sense aquesta, i la norma 4.3 relativa al sòl urbà, incloent en aquesta consideració aquells que es desenvolupen per actuacions aïllades i aquells el desenvolupament dels quals siga per mitjà d'actuacions integrades i formen part d'una unitat d'execució consolidada per l'edificació al 50%.
  
Modificació núm. 13
  
Té per objecte la inclusió com a annex normatiu del Pla General, d'una ordenança relativa a la supressió de barreres arquitectòniques urbanístiques i barreres arquitectòniques en l'edificació.
  
Quart. Mislata té Pla General aprovat definitivament per la Comissió Territorial d'Urbanisme, en la sessió de 29 de març de 1988, i han sigut tramitades diverses modificacions puntuals i planejament de desplegament.
  
Cinqué. La comissió informativa de la Comissió Territorial d'Urbanisme de València, en la sessió de 19 de desembre de 2000, va emetre informe relatiu al projecte de què tractem, complint així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
Segon. La documentació està completa, als efectes del compliment del que estableix l'article 27 de la LRAU.
  
Tercer. En relació amb la modificació núm. 10, consta en l'acord d'aprovació municipal de 27 de juliol de 2000, la tramesa de l'estudi d'impacte ambiental a la Conselleria de Medi Ambient, sense que fins a la data, es tinga constància de l'emissió de la preceptiva declaració d'impacte ambiental.
  
En qualsevol cas, haurà d'aportar-se la documentació gràfica necessària per a concretar la reserva dotacional pretesa.
  
Quart. Respecte de la modificació núm.11, cal mencionar que les transferències d'aprofitament és una tècnica de gestió aplicable quan la tècnica de l'àrea de repartiment i de l'aprofitament tipus genera excedents d'aprofitaments.
  
En el cas del planejament general que ens ocupa, atés que coincideix l'àrea de repartiment amb cadascun dels sectors de sòl urbanitzable que s'han desenvolupat, o amb la unitat d'execució o polígon no desenvolupat ?en aplicació de les disposicions transitòries de la LRAU, coincidint aprofitament amb l'aprofitament mitjà de l'àmbit de gestió- i ser aplicable en sòl urbà l'àrea de repartiment uniparcel·lària ?segons el que preveu l'article 63 del text autonòmic?, a falta de majors justificacions, aquestes àrees de repartiment no generarien diferències d'aprofitament entre elles, que legitimaren les transferències preteses.
  
Per tot allò que s'ha relacionat, per a poder aplicar la tècnica de la transferència, s'hauria de procedir-se a la revisió de la gestió prevista en el planejament general ?amb definició dels factors de conversió entre els distints aprofitaments, que fonamentara la seua paritat en termes de valor urbanístic?, considerant els criteris mencionats amb anterioritat.
  
En qualsevol cas, ja que es tracta d'una tècnica de gestió, no pot comportar l'alteració de l'ordenació prevista pel pla.
  
A aquest respecte, permetre la conversió d'ús en el moment de la transferència, del sòl residencial a sòl d'ús terciari suposaria una afecció a l'ordenació prevista.
  
En el mateix sentit, cal pronunciar-se sobre les precisions incorporades respecte de les transferències en sòl urbà, en relació al fet que ?la transferència d'aprofitament en sòl urbà, si és necessari, portarà incorporada la documentació planimètrica on queden fixades les alçàries derivades de la transferència d'aprofitament a la parcel·la receptora-
  
Cinqué. Segons es desprén de l'expedient de tramitació municipal, amb la modificació núm.12 es pretén legitimar l'adscripció com a sòl urbanitzable, dels terrenys inclosos en l'antic polígon T.
  
No obstant això, amb la modificació que hi ha hagut en relació a l'article relatiu al sòl urbà, podria veure's afectada la classificació del sòl d'altres terrenys (com pogueren ser els inclosos en unitats d'execució pel Pla), amb les repercussions que això tindria en el règim de deures i drets dels propietaris afectats.
  
Sobre això, serà necessari concretar les àrees de sòl urbà que s'adscriuen al sòl urbanitzable i definir les determinacions de caràcter estructural necessàries.
  
A més, hauran d'adaptar-se els criteris de classificació de sòl urbà el desenvolupament dels quals es pretén mitjançant actuacions integrades, als supòsits previstos en l'article 10 del Reglament de Planejament de la Comunitat Valenciana.
  
Sisé. No es troben inconvenients urbanístics respecte de la modificació núm.13, i es consideren les seues determinacions correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Seté. D'altra banda, donada l'antiguitat del planejament que es modifica i els arguments que s'esgrimeixen com a justificació d'aquestes modificacions, hauria de procedir-se a la revisió del Pla General, que a més de resoldre el desequilibri dotacional al·ludit des del plantejament d'un nou model de gestió, adapte, si no hi ha altre remei, el document, a la legislació urbanística vigent.
  
A la vista de tot el que s'ha exposat anteriorment, la Comissió Territorial d'Urbanisme, en la sessió de 21 de desembre de 2000, va adoptar el següent acord:
  
- Deixar sobre la taula la modificació núm.10, fins que s'emeta la preceptiva declaració d'impacte ambiental.
  
- Suspendre les modificacions números 11 i 12, fins que s'esmenen les deficiències relacionades que, en síntesi, es refereixen, en relació amb la modificació núm.11, a justificar l'aplicabilitat de la tècnica de les transferències d'aprofitament o si és procedent, revisar la gestió del Pla General per a possibilitar la seua instrumentació i en relació amb la modificació núm.12, concretar les àrees que s'adscriuen al sòl urbanitzable i les determinacions de caràcter estructural necessàries.
  
- Aprovar definitivament la modificació núm.13.
  
Tot això referit al Pla General de Mislata.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes comptador a partir de l'endemà de la data de recepció de la present notificació.
  
Tot això, sense perjudici que puga interposar qualsevol altre recurs que estime oportú.
  
València, 21 de desembre de 2000.- El secretari de la Comissió Territorial d'Urbanisme: José Manuel Palau Navarro.